ในช่วงเย็นๆที่ริมบึงแก่นนครที่ขอนแก่น จะมีพ่อค้าแม่ค้า และร้านขายของกินมาวางขายให้เลือกซื้อใช้ซื้อกินกัน และนิวคุงได้ไปเห็นร้าน ไก่ป๊อบ 1 บาท ราคาถูกน่าลองดีเลยแวะซะเลย
ร้าน ไก่ป๊อบ 1 บาท นี้จะตั้งอยู่ริมบึงแก่นนคร ใกล้กับถนนคนเดิน เป็นร้านแผงลอยเล็กๆ เน้นซื้อกลับไปกินเป็นหลัก และที่ร้านก็จะทอดมาแบบสดใหม่ๆเลยครับ

ไกป๊อบของที่นี่จะมีรสชาติให้เลือกกินอยู่ราวๆ 4-5 รสชาติด้วยกัน เช่น ปาปริก้า ชีส พิพซ่า เป็นต้น
ราคาต่อชิ้นคือ 1 บาทเท่านั้น

วันนี้นิวคุงได้ลองกินไก่ป๊อบ 1 บาท รส ชีส ปาปริก้า และพิพซ่า ครับ
รสชาติตัวไก่ป๊อบนั้น กินแล้วรู้สึกผิดหวังเล็กน้อย เพราะไก่ป๊อบของที่นี่ ไม่ใช่เนื้อไก่เป็นชิ้นๆ แต่เป็นเนื้อไก่บดปั้นเป็นก้อนและเอาไปทอดครับ เนื้อมันจะนุ่มๆ กินแล้วไม่ค่อยรู้สึกเหมือนกินเนื้อไก่เท่าไหร่
ส่วนตัวแต่ละรสชาตินั้น กินแล้วก็รู้สึกไม่ค่อยโดนเท่าไหร่ กินแบบรสชีส ขอบอกเลยว่ากินแล้วเลี่ยนมาก ตัวไก่ที่มีนหวานมันอยู่แล้ว ยิ่งไปเจอตัวชีสเลี่ยนๆอีก กินแล้วถึงกับอึนเลยทีเดียว
ส่วนรสปาปริก้าและพิพซ่านั้น ให้รสไม่ต่างกันเท่าไหร่ คือเป็นรสเผ็ดนิดๆ กินแล้วช่วยดับรสเลี่ยนมันของตัวไก่ป๊อบได้ดี แต่สำหรับผม กินได้ไม่ถึง 10 ชิ้นก็ไม่ไหวแล้วครับ เลี่ยนจัด

สรุปโดยรวม (เต็ม 10)
ให้ 4 คะแนน รสชาติค่อนข้างเลี่ยน สำหรับผมไม่ค่อยโดนเท่าไหร่

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  12 / 6 / 57
